କୋରାପୁଟ, ଅକ୍ଟୋବର ୧୫(ଲୋକାଲ ୱାୟାର): କୋରାପୁଟ ଜିଲ୍ଲାର ସୁନାବେଡ଼ା ଅଞ୍ଚଳରୁ ଝାଡ଼ଖଣ୍ଡକୁ ଚାଲାଣ ହେଉଥିବା ୭୦ ଲକ୍ଷ ଟଙ୍କାର ଗଞ୍ଜେଇ ଜବତ ହୋଇଥିବା ସ୍ଥାନୀୟ ପୁଲିସ ଗୁରୁବାର କହିଛି ।
ଜାତୀୟ ରାଜପଥ ନଂ-୨୬ରେ ସୁନାବେଡ଼ା ପୁଲିସ ବୁଧବାର ପାଟ୍ରୋଲିଂ କରୁଥିବା ବେଳେ ଲମତାପୁଟ ଆଡ଼ୁ ଆସିଥିବା ଏକ ପରିବା ବୋଝେଇ ଗାଡ଼ିକୁ ତଲାସୀ କରିଥିଲେ ।
ସେଥିରୁ ପ୍ୟାକିଂ ହୋଇ ଥିବା ୬୯୦ କିଲୋ ଗଞ୍ଜେଇ ଜବତ ହୋଇଥିଲା । ଗାଡ଼ିରୁ ଝାଡ଼ଖଣ୍ଡ ରାଞ୍ଚିର ବାସିନ୍ଦା ନିତେଶ କୁମାର ଗୁପ୍ତାଙ୍କୁ ଗିରଫ କରାଯାଇଛି ।
ଗଞ୍ଜେଇ ଝାଡ଼ଖଣ୍ଡ ନିଆଯାଉଥିଲା ବୋଲି ନିତେଶ ସ୍ୱୀକାର କରିଥିବା ବେଳେ ଅନ୍ୟ କେଉଁମାନେ ସଂପୃକ୍ତ ଅଛନ୍ତି ତାହାର ତଦନ୍ତ ଚାଲିଥିବା କହିଛନ୍ତି ସୁନାବେଡ଼ା ଥାନା ଆଇଆଇସି ଭୀମସେନ ନାୟକ ।
